Johan van Lill se program Ons en die onderwys – Tegnologie in die klaskamer.
Maroela Media - Tegnologie, leer en ons kinders
Johan van Lill se program Ons en die onderwys, Sondae van 16:30 tot 17:00 op RSG, fokus op aktuele sake in die onderwys. Luister hier hoe die Hoërskool Hexvallei op De Doorns tegnologie in die klaskamer inspan.
Warren Sparrow, ‘n rekenaaronderwyser en hoof van IT by Rondebosch Seuns Voorbereidingskool, het ’n projek ontwikkel om vir leerders entrepreneursvaardighede aan te leer. Hy het die Beste Praktyk-toekenning ontvang vir sy “Who wants to be a millionaire”-projek in die Innovasie in Inhoud-kategorie by die 2010 Pan-African Innovative Educators Forum. Lees hier.
Johan van Lill kry nog 'n veer in sy hoed.
Geluk aan Johan van Lill, aanbieder van Ons en die onderwys op RSG wat so pas ‘n Mediaveertjie ontvang het vir Beste insetsel in ’n opvoedkundige program vir sy bydrae oor Tegnologie in die klaskamer.
Johan is ’n ervare onderwyskundige, radioaanbieder en skrywer. Hy spesialiseer in breinontwikkeling en lei ouers en onderwysers op om hulle kinders voor te berei vir die moderne lewe. Wanneer hy weg wil kom van kinders, versamel hy Suid-Afrikaanse kuns en beoordeel saam met ’n paneel debuutproduksies op Nasionale Kunstefeeste.